pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​รมว.เฮ้ง สั่งลุยต่อ รุกสถานประกอบการต่อเนื่อง เตรียมเสิร์ฟตำแหน่งงาน
วันศุกร์ที่ 21 ตุลาคม 2565
​รมว.เฮ้ง สั่งลุยต่อ รุกสถานประกอบการต่อเนื่อง เตรียมเสิร์ฟตําแหน่งงาน
รัฐมนตรีว่าการกระทรวงแรงงาน มอบกรมการจัดหางาน ลุยสถานประกอบการต่อเนื่อง เตรียมตําแหน่งงานรองรับคนหางานทั่วประเทศ ใช้บริการได้ผ่าน “ไทยมีงานทํา”
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ให้ความสําคัญ ในการขับเคลื่อนตลาดแรงงาน เพื่อส่งเสริมการเจริญเติบโตทางเศรษฐกิจ มีการจ้างงานเต็มที่ สร้างความยั่งยืนให้กับภาคแรงงาน โดยเฉพาะการเตรียมตําแหน่งงานรองรับคนหางานและนักศึกษาจบใหม่ ให้มีหลักประกัน มีรายได้ที่มั่นคง
“ผมได้มอบหมายกรมการจัดหางานลงพื้นที่หารือสถานประกอบการที่มีศักยภาพในการจ้างงานมีสวัสดิการที่ดี เป็นบริษัทที่คนให้ความสนใจร่วมงานด้วย ที่ผ่านมาเราได้รับความร่วมมือที่ดีจากหลายบริษัทชั้นนําที่แจ้งตําแหน่งงานผ่านแพลตฟอร์ม "ไทยมีงานทํา" เราจะดําเนินการเชิงรุกอย่างต่อเนื่องเพื่อให้คนหางานทั่วประเทศมีตําแหน่งงานรองรับ ขอบคุณบริษัทที่เข้ามามีส่วนร่วม และเป็นส่วนหนึ่งในการขับเคลื่อนภาคแรงงาน ให้เติบโตอย่างยั่งยืน" นายสุชาติ กล่าว
ด้านนายไพโรจน์ โชติกเสถียร อธิบดีกรมการจัดหางาน เปิดเผยว่า กรมการจัดหางาน รับข้อสั่งการจากรัฐมนตรีว่าการกระทรวงแรงงานเดินหน้าสร้างความร่วมมือกับสถานประกอบการภาคเอกชนในการหาตําแหน่งงานว่างเพื่อรองรับคนหางาน ล่าสุดได้มอบหมาย นายณัฐวุฒิ ภัทรประยูร ผู้อํานวยการกองพัฒนาระบบบริการจัดหางาน และนางเพ็ญศรี ปราชญ์นครเขตต์ ผู้อํานวยการสํานักงานจัดหางานกรุงเทพมหานครพื้นที่ 4 เข้าพบหารือบริษัท เอก-ชัย ดิสทริบิวชั่น จํากัด หรือ LOTUS ซึ่งบริษัทฯ ได้แจ้งตําแหน่งงานว่าง ได้แก่ บัญชีการเงิน Data Analytic IT Programmer และพนักงานปฏิบัติงานที่สาขา รวม 400 อัตรา ในหลายจังหวัดทั่วประเทศ เช่น กรุงเทพมหานคร ฉะเชิงเทรา ปราจีนบุรี นครราชสีมา ประจวบคีรีขันธ์ สงขลา เชียงใหม่ พระนครศรีอยุธยา เป็นต้น
ทั้งนี้ คนหางานทั่วประเทศสามารถใช้บริการที่เว็บไซต์ “ไทยมีงานทํา.doe.go.th” หรือแอปพลิเคชัน “ไทยมีงานทํา” ซึ่งเป็นระบบการให้บริการจัดหางานภาครัฐ บริการฟรี ไม่มีค่าใช้จ่าย หากต้องการสอบถามข้อมูลเพิ่มเติมติดต่อที่สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลให้ความสำคัญ 12 อุตสาหกรรมเป้าหมาย ครึ่งปีแรก 2565 รัฐบาลส่งเสริมแล้ว 309 โครงการ มูลค่ารวม 131,580 ล้านบาท
วันจันทร์ที่ 5 กันยายน 2565
โฆษกรัฐบาลเผย รัฐบาลให้ความสําคัญ 12 อุตสาหกรรมเป้าหมาย ครึ่งปีแรก 2565 รัฐบาลส่งเสริมแล้ว 309 โครงการ มูลค่ารวม 131,580 ล้านบาท
โฆษกรัฐบาลเผย รัฐบาลให้ความสําคัญ 12 อุตสาหกรรมเป้าหมาย ครึ่งปีแรก 2565 รัฐบาลส่งเสริมแล้ว 309 โครงการ มูลค่ารวม 131,580 ล้านบาท อุตสาหกรรมการเกษตรและแปรรูปอาหารจํานวนโครงการมากเป็นอันดับหนึ่ง ด้านอุตสาหกรรมยานยนต์และชิ้นส่วน มูลค่าเงินลงทุนสูงสุด
วันที่ 5 กันยายน 2565 นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจําสํานักนายกรัฐมนตรี เปิดเผยว่า ตามที่รัฐบาลมีนโยบายส่งเสริมการลงทุนในประเทศ โดยเน้นการสนับสนุนการลงทุนใน 12 อุตสาหกรรมเป้าหมาย (New S-Curve) รวมทั้งสร้างแรงจูงใจดึงดูดนักลงทุนจากต่างประเทศเข้ามาลงทุนในประเทศให้มากขึ้นนั้น ในเดือนมกราคม-มิถุนายน 2565 มีการขอรับการส่งเสริมในอุตสาหกรรมเป้าหมาย โดยอุตสาหกรรมการเกษตรและแปรรูปอาหารมีจํานวนโครงการสูงสุด และอุตสาหกรรมยานยนต์และชิ้นส่วนมีมูลค่าเงินลงทุนสูงที่สุด
นายอนุชากล่าวว่า ในเดือนมกราคม-มิถุนายน 2565 มีโครงการที่ได้รับอนุมัติให้การส่งเสริม จํานวน 750 โครงการ และมีมูลค่าเงินลงทุนรวม 375,670 ล้านบาท โดยเป็นการอนุมัติให้การส่งเสริมการลงทุนใน 12 อุตสาหกรรมเป้าหมาย จํานวน 309 โครงการ จาก 5 อุตสาหกรรมเดิมที่เป็นเป้าหมาย (ยานยนต์และชิ้นส่วน, เครื่องใช้ไฟฟ้าและอิเล็กทรอนิกส์, การเกษตรและแปรรูปอาหาร, ปิโตรเคมีและเคมีภัณฑ์, การท่องเที่ยว) และ 7 อุตสาหกรรมใหม่ที่เป็นเป้าหมาย (ดิจิทัล, การแพทย์, เทคโนโลยีชีวภาพ, ระบบอัตโนมัติและหุ่นยนต์, อากาศยาน, พัฒนาทรัพยากรมนุษย์และการศึกษา, ป้องกันประเทศ) คิดเป็นร้อยละ 41 ของจํานวนโครงการที่ได้รับอนุมัติให้การส่งเสริมทั้งสิ้น มีมูลค่ารวม 131,580 ล้านบาท คิดเป็นร้อยละ 35 ของมูลค่าการอนุมัติให้การส่งเสริมทั้งหมด โดยจํานวนโครงการส่วนใหญ่ เป็นการลงทุนในอุตสาหกรรมการเกษตรและแปรรูปอาหาร มีจํานวนโครงการสูงที่สุด (80 โครงการ) รองลงมาคือ อุตสาหกรรมดิจิทัล (72 โครงการ) ส่วนมูลค่าการลงทุนจะเห็นได้ว่าอุตสาหกรรมยานยนต์และชิ้นส่วนมีมูลค่าเงินลงทุนสูงที่สุด (40,260 ล้านบาท) รองลงมาคือ อุตสาหกรรมเครื่องใช้ไฟฟ้าและอิเล็กทรอนิกส์ (34,080 ล้านบาท)
สําหรับอุตสาหกรรมการเกษตรและแปรรูปอาหาร ที่มีการอนุมัติให้การส่งเสริมเป็นจํานวนโครงการสูงที่สุด 80 โครงการ เงินลงทุนรวม 24,620 ล้านบาท เช่น กิจการผลิตอาหารสัตว์หรือส่วนผสมอาหารสัตว์ 14 โครงการ เงินลงทุน 10,995 ล้านบาท เป็นต้น ขณะที่อุตสาหกรรมยานยนต์และชิ้นส่วน ที่มีการอนุมัติให้การส่งเสริม 43 โครงการ เงินลงทุนรวมสูงที่สุดคือ 40,260 ล้านบาท เช่น กิจการผลิตรถยนต์ไฟฟ้า Battery Electric Vehicle (BEV), Plug-in Hybrid Electric Vehicle (PHEV) และ Hybrid Electric Vehicle (HEV) 1 โครงการ เงินลงทุน 36,100 ล้านบาท เป็นต้น
“รัฐบาลให้ความสําคัญกับอุตสาหกรรมเป้าหมายตามนโยบายของรัฐบาล ซึ่งจะช่วยสร้างความเข้มแข็ง นําไปสู่การพัฒนาประเทศในอนาคต ส่งผลให้ประเทศไทยมีขีดความสามารถแข่งขันได้กับต่างประเทศ ซึ่งทุกฝ่ายที่เกี่ยวข้องจะเร่งขับเคลื่อนให้ไปสู่เป้าหมายที่กําหนดไว้ โดยโครงการที่ได้รับอนุมัติให้การส่งเสริมในเดือนมกราคม-มิถุนายน 2565 คาดว่าจะทําให้มูลค่าส่งออกของประเทศเพิ่มขึ้นประมาณ 384,430 ล้านบาทต่อปี สร้างการเติบโตและความมั่นคงทางเศรษฐกิจให้ไทยในอนาคตอย่างต่อเนื่อง” นายอนุชากล่าว
..........................
รัฐบาลไทย-ข่าวทำเนียบรัฐบาล-นายกฯ เยี่ยมชมผลิตภัณฑ์ดอกแก้วกัลยา ดอกไม้พระราชทานสัญลักษณ์ของคนพิการ ชื่นชมศักยภาพผู้พิการ พร้อมส่งกำลังใจให้ผู้พิการทุกคน มีกำลังกาย กำลังใจที่เข้มแข็ง
วันอังคารที่ 25 ตุลาคม 2565
นายกฯ เยี่ยมชมผลิตภัณฑ์ดอกแก้วกัลยา ดอกไม้พระราชทานสัญลักษณ์ของคนพิการ ชื่นชมศักยภาพผู้พิการ พร้อมส่งกําลังใจให้ผู้พิการทุกคน มีกําลังกาย กําลังใจที่เข้มแข็ง
นายกฯ เยี่ยมชมผลิตภัณฑ์ดอกแก้วกัลยา ดอกไม้พระราชทานสัญลักษณ์ของคนพิการ ชื่นชมศักยภาพผู้พิการ พร้อมส่งกําลังใจให้ผู้พิการทุกคน มีกําลังกาย กําลังใจที่เข้มแข็ง
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเผยว่า วันนี้ (25 ตุลาคม 2565) เวลา 08.45 น. ณ บริเวณโถงกลาง ตึกสันติไมตรี ทําเนียบรัฐบาล ก่อนการประชุมคณะรัฐมนตรี นางวิไลวรรณ ลายถมยา ประธานคณะกรรมการส่งเสริมอาชีพและพัฒนาคนพิการ และรองประธานคณะกรรมการกองทุนดอกแก้วกัลยา สมาคมสภาสังคมสงเคราะห์แห่งประเทศไทย ในพระบรมราชูปถัมภ์ พร้อมคณะ เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อประชาสัมพันธ์การจัดงานวันคนพิการ ครั้งที่ 53 ประจําปี 2565 และจําหน่ายผลิตภัณฑ์ดอกแก้วกัลยา โดยมีนายดิสทัต โหตระกิตย์ เลขาธิการนายกรัฐมนตรีเข้าร่วมด้วย
โดยนางวิไลวรรณ ลายถมยา กล่าวถึงประวัติดอกแก้วกัลยา เป็นดอกไม้ประดิษฐ์ซึ่งประดิษฐ์โดยคนพิการของสํานักส่งเสริมอาชีพและพัฒนาคนพิการ สมาคมสภาสังคมสงเคราะห์แห่งประเทศไทย ในพระบรมราชูปถัมภ์ ได้รับพระราชทานพระอนุญาตให้ใช้เป็นดอกไม้สัญลักษณ์ของคนพิการทั่วประเทศ จากสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เพื่อเป็นอาชีพหาเลี้ยงตนเองและครอบครัว โดยรายได้จากการจําหน่ายดอกแก้วกัลยา จะนําไปสมทบทุนกองทุนดอกแก้วกัลยาฯ เพื่อสนับสนุนการพัฒนาด้านอาชีพของคนพิการทั่วประเทศ และทางสมาคมสภาสังคมสงเคราะห์แห่งประเทศไทย ในพระบรมราชูปถัมภ์ ได้กําหนดจัดงานวันคนพิการ ครั้งที่ 53 ประจําปี 2565 ในวันเสาร์ที่ 19 พฤศจิกายน 2565 ณ อาคารกีฬาเวสน์ 2 ศูนย์เยาวชนกรุงเทพมหานคร (ไทย-ญี่ปุ่น) เพื่อเฉลิมพระเกียรติพระบาทสมเด็จพระเจ้าอยู่หัว สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สมเด็จพระนางเจ้าฯ พระบรมราชินี ตลอดจนพระบรมวงศานุวงศ์ทุกพระองค์ และเปิดโอกาสให้คนพิการได้มีโอกาสพบปะ แลกเปลี่ยนความรู้ ประสบการณ์ ที่จะช่วยส่งเสริมการพัฒนาคนพิการในด้านต่าง ๆ รวมทั้งส่งเสริมการเข้าถึงสิทธิของคนพิการตามพระราชบัญญัติส่งเสริมและพัฒนาคุณภาพชีวิตคนพิการ พ.ศ. 2550 และที่แก้ไขเพิ่มเติม (ฉบับที่ 2) พ.ศ. 2556 อีกด้วย
โอกาสนี้ นายกรัฐมนตรีได้ชมผลิตภัณฑ์ดอกแก้วกัลยา ซึ่งประดิษฐ์โดยคนพิการ พร้อมกล่าวชื่นชมและให้กําลังใจกับผู้พิการ ซึ่งผู้พิการทุกคนมีศักยภาพ มีความสามารถเท่าเทียมกัน โดยขอให้ทุกคนมีกําลังกาย กําลังใจที่เข้มแข็ง มีกําลังใจ และขอให้ยิ้มสู้ไปด้วยกัน.
รัฐบาลไทย-ข่าวทำเนียบรัฐบาล-วธ.ร่วมพิธีส่งมอบและเปิดท่าเทียบเรือวัดอรุณฯ เพื่อเป็นสาธารณประโยชน์แก่ทางวัด นักท่องเที่ยวและผู้สัญจรทางเรือ
วันพฤหัสบดีที่ 3 พฤศจิกายน 2565
วธ.ร่วมพิธีส่งมอบและเปิดท่าเทียบเรือวัดอรุณฯ เพื่อเป็นสาธารณประโยชน์แก่ทางวัด นักท่องเที่ยวและผู้สัญจรทางเรือ
วธ.ร่วมพิธีส่งมอบและเปิดท่าเทียบเรือวัดอรุณฯ เพื่อเป็นสาธารณประโยชน์แก่ทางวัด นักท่องเที่ยวและผู้สัญจรทางเรือ
วธ.ร่วมพิธีส่งมอบและเปิดท่าเทียบเรือวัดอรุณฯ เพื่อเป็นสาธารณประโยชน์แก่ทางวัด นักท่องเที่ยวและผู้สัญจรทางเรือ
วันที่ 2 พฤศจิกายน 2565 พระพรหมวัชรเมธี เจ้าอาวาสวัดอรุณราชวราราม นายอิทธิพล คุณปลื้มรัฐมนตรีว่าการกระทรวงวัฒนธรรม ร่วมพิธีส่งมอบและเปิดท่าเทียบเรือวัดอรุณราชวราราม โดยมี นางยุพา ทวีวัฒนะกิจบวรปลัดกระทรวงวัฒนธรรม นายโชติพัฒน์ พีชานนท์ ประธานกรรมการบริหาร ไทยกรุ๊ป โฮลดิ้งส์ จํากัด (มหาชน) นางอาทินันท์ พีชานนท์ รองประธานกรรมการบริหาร ไทยกรุ๊ป โฮลดิ้งส์ จํากัด (มหาชน) ผู้แทน ททท. ผู้บริหารกระทรวงวัฒนธรรม และผู้แทนจากหน่วยงานที่เกี่ยวข้อง พร้อมสื่อมวลชนเข้าร่วม ณ วัดอรุณราชวรารามวรมหาวิหาร
ทั้งนี้ วัดอรุณราชวราราม ราชวรมหาวิหาร เป็นศาสนสถานที่มีสถาปัตยกรรมล้ําค่าของไทย มีเอกลักษณ์ในการออกแบบ และมีความงดงามจนเป็นที่ล่ําลือและกล่าวขานไปทั่วโลก และยังเป็นสถานที่ยึดเหนี่ยวจิตใจของคนไทยทุกคนมาอย่างยาวนานกว่า 200 ปี จนถึงทุกวันนี้ โดยตลอดระยะเวลากว่า 10 ปี ที่ผ่านมา บริษัท ไทยกรุ๊ปโฮลดิ้งส์ จํากัด (มหาชน) ได้มีส่วนร่วมบูรณปฏิสังขรณ์ศาสนสถานของวัดอรุณราชวราราม ในหลายส่วนจนแล้วเสร็จอาทิ การบูรณะพระอุโบสถในปี 2560 รวมถึงการจัดทําชุดหนังสือ“อัศจรรย์วัดอรุณฯ”เพื่อเป็นสื่อสร้างองค์ความรู้ด้านประวัติศาสตร์ศิลปสถาปัตยกรรมภายในวัด นอกจากนี้ บริษัทฯ ได้มอบรายได้จากการจําหน่ายหนังสือถวายเข้ากองทุนเพื่อบูรณปฎิสังขรณ์ และสนับสนุนเงินบริจาคเพิ่มเติมเข้ากองทุนดังกล่าวเป็นประจําทุกปี
ล่าสุดได้ให้การสนับสนุนการสร้างท่าเทียบเรือวัดอรุณราชวราราม เพื่อเป็นสาธารณกุศล และสาธารณประโยชน์ให้แก่ทางวัดและประชาชน และอํานวยความสะดวกของนักท่องเที่ยว ทั้งชาวไทยและต่างชาติรวมถึงประชาชนผู้สัญจรทางเรือ เพื่อมาเยี่ยมชมวัดอรุณราชวราราม โดยมีกระบวนการออกแบบ การทํางานที่ละเอียดรอบคอบ และได้รับคําแนะนําจากผู้เชี่ยวชาญด้านประวัติศาสตร์สถาปัตยกรรม อาจารย์คณะสถาปัตยกรรมศาสตร์ มหาวิทยาลัยศิลปากร ซึ่งได้คํานึงถึงสุนทรียภาพและบริบทแวดล้อม ที่สามารถส่งเสริมทัศนียภาพบริเวณริมน้ําให้เหมาะสม สวยงาม ส่งเสริมให้พระปรางค์มีความโดดเด่นเป็นที่ประทับใจต่อผู้สัญจรและมาเยี่ยมเยือนวัดอรุณฯ สําหรับการใช้สี ได้เลือกสีเขียวเพื่อให้เชื่อมโยงกับสัญลักษณ์ของพระอินทร์ผู้เป็นหลักของเขาพระสุเมรุ ซึ่งเป็นรูปแบบสถาปัตยกรรมขององค์ปรางค์วัดอรุณฯ รวมไปถึงราวกันตก ได้ใช้แบบอย่างลวดลายดอกพุดตาน ศิลปกรรมที่เป็นประเพณีนิยมในสมัยรัชกาลที่ 3 และเป็นลวดลายหลักที่ใช้ประกอบงานปราณีตศิลป์ในพระอารามแห่งนี้
การสร้าง ท่าเทียบเรือแห่งนี้ ไม่เพียงแต่จะเป็นพื้นที่ที่ประชาชนได้รับความสะดวกและปลอดภัยในการเดินทางทางเรือ แต่ยังเป็นพื้นที่เพื่อร่วมสืบสานประเพณีไทยที่จัดขึ้นภายในวัด อาทิ ประเพณีสงกรานต์ และประเพณีลอยกระทง และในปีนี้ การเปิดท่าเทียบเรือแห่งนี้ จะก่อให้เกิดประโยชน์ต่องานRiver Festivalในช่วงเทศกาลลอยกระทง ซึ่งจัดขึ้นระหว่างวันที่ 5 - 8 พฤศจิกายน 2565 โดยมีวัดอรุณราชวรารามเป็นหนึ่งใน 10 สถานที่ริมแม่น้ําที่เข้าร่วมโครงการ
รัฐบาลไทย-ข่าวทำเนียบรัฐบาล-DAD ชวนเที่ยวงานวันลอยกระทงศูนย์ราชการเฉลิมพระเกียรติฯ แจ้งวัฒนะ
วันอังคารที่ 1 พฤศจิกายน 2565
DAD ชวนเที่ยวงานวันลอยกระทงศูนย์ราชการเฉลิมพระเกียรติฯ แจ้งวัฒนะ
DAD เชิญชวนประชาชนและชาวศูนย์ราชการเฉลิมพระเกียรติฯ แจ้งวัฒนะ ร่วมสืบสานประเพณีลอยกระทงในงาน “ลอยกระทงรวมใจ” วันอังคารที่ 8 พฤศจิกายน 2565 ณ บริเวณสวนหลังศาลพระพรหม พร้อมเชิญชวนแต่งกายด้วยชุดผ้าไทยและใช้กระทงรักษ์โลก
บริษัท ธนารักษ์พัฒนาสินทรัพย์ จํากัด หรือ DAD Asset Development ขอเชิญชวนประชาชนและชาวศูนย์ราชการเฉลิมพระเกียรติฯ แจ้งวัฒนะ ร่วมสืบสานประเพณีลอยกระทงในงาน “ลอยกระทงรวมใจ” วันอังคารที่ 8 พฤศจิกายน 2565 ณ บริเวณสวนหลังศาลพระพรหม พร้อมเชิญชวนแต่งกายด้วยชุดผ้าไทยและใช้กระทงรักษ์โลก
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด (DAD) เปิดเผยว่า DAD ได้เตรียมจัดกิจกรรม “ลอยกระทงรวมใจ” เพื่อร่วมสืบสานประเพณีและวัฒนธรรมไทยอันทรงคุณค่า ร่วมถึงการให้ความสําคัญในการรักษาสิ่งแวดล้อม จึงขอเชิญชวนผู้ที่สนใจร่วมสืบสานประเพณีลอยกระทง โดยกิจกรรมดังกล่าวจะจัดขึ้นในวันอังคารที่ 8 พฤศจิกายน 2565 ตั้งแต่เวลา 17.00 – 21.00 น. ณ บริเวณสวนหลังศาลพระพรหม ศูนย์ราชการเฉลิมพระเกียรติฯ แจ้งวัฒนะ ภายในงานจะได้พบกับมินิคอนเสิร์ตจากวงสินเจริญ บราเธอร์ส และวง The Better พร้อมเต็มอิ่มไปกับ Food Truck ร้านเด็ดมากมาย นอกจากนี้ยังมีกิจกรรม แชะ & แชร์ ลุ้นรับของที่ระลึก และขอเชิญทุกท่านร่วมแต่งกายด้วยชุดผ้าไทยเพื่อเชิดชูเอกลักษณ์วัฒนธรรมการสวมใส่ผ้าไทยให้แพร่หลาย ใช้กระทงที่ทํามาจากวัสดุธรรมชาติ อาทิ ใบตอง กาบกล้วย หรือวัสดุที่ย่อยสลายง่ายเป็นมิตรกับสิ่งแวดล้อม เพื่อร่วมอนุรักษ์ธรรมชาติอย่างยั่งยืน
ทั้งนี้ DAD ยังคงตระหนักถึงความปลอดภัยและสุขภาพอนามัย จึงขอความร่วมมือผู้เข้าร่วมงานงดการจุดพลุ ประทัด ดอกไม้เพลิง ปล่อยโคมลอย และโคมควัน พร้อมดําเนินการตามมาตรการความปลอดภัยอย่างเข้มงวด สวมใส่หน้ากากอนามัยตลอดเวลาเมื่ออยู่ในสถานที่จัดงาน เพื่อให้การสืบสานวัฒนธรรมประเพณีอันดีงามของเทศกาลวันลอยกระทงให้อยู่คู่สังคมไทยบนพื้นฐานของความปลอดภัย
รัฐบาลไทย-ข่าวทำเนียบรัฐบาล-สธ. พร้อมบริหารจัดการ "โควิด-19" หลังปรับเป็น “โรคติดต่อที่ต้องเฝ้าระวัง” เริ่ม 1 ต.ค. 65
วันพุธที่ 28 กันยายน 2565
สธ. พร้อมบริหารจัดการ "โควิด-19" หลังปรับเป็น “โรคติดต่อที่ต้องเฝ้าระวัง” เริ่ม 1 ต.ค. 65
.....
ปัจจุบันสถานการณ์โรคโควิด-19 ทั่วโลกรวมทั้งประเทศไทยกําลังกลับเข้าสู่ภาวะใกล้เคียงปกติแล้ว ช่วงเวลาที่ผ่านมาประเทศไทยถือว่า “ประสบผลสําเร็จ” ในการบริหารจัดการสถานการณ์โควิด-19 จนได้รับการยอมรับจากองค์การอนามัยโลกและประชาคมโลก
.
ทั้งนี้ เมื่อ สธ. ได้ประกาศยกเลิก "โควิด-19" เป็นโรคติดต่ออันตราย และปรับเป็น “โรคติดต่อที่ต้องเฝ้าระวัง” ตามคําแนะนําของ คกก.โรคติดต่อแห่งชาติ โดยมีผลตั้งแต่ 1 ต.ค. 65 เป็นต้นไปนั้น ระยะต่อไปจะดําเนินการบริหารสถานการณ์ตาม พ.ร.บ.โรคติดต่อ พ.ศ. 2558 และอาจปรับลดระดับความเข้มข้นของมาตรการต่าง ๆ ตามสถานการณ์
.
สําหรับผู้ป่วยโควิด-19 ยังคงได้รับการรักษา “ฟรี” ตามสิทธิ เช่น หลักประกันสุขภาพแห่งชาติ (บัตรทอง) ประกันสังคม และสวัสดิการข้าราชการ เป็นต้น
.
กรณีผู้ป่วยโควิด-19 ที่มีอาการ “ฉุกเฉินวิกฤตสีแดง” สามารถเข้ารับการรักษาได้ทุกที่ ทั้งในสถานพยาบาลของรัฐหรือเอกชน โดยใช้สิทธิ UCEP Plus จนกว่าจะหายป่วย ซึ่งสถานพยาบาลจะเบิกค่าใช้จ่ายในการรักษาพยาบาลตามหลักเกณฑ์ที่กําหนด
.
อ่านเพิ่มเติม คลิกhttps://www.thaigov.go.th/news/contents/details/59680
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ความสัมพันธ์และความร่วมมือด้านการป้องกันประเทศระหว่างไทย - ออสเตรเลีย
วันพุธที่ 7 กันยายน 2565
ความสัมพันธ์และความร่วมมือด้านการป้องกันประเทศระหว่างไทย - ออสเตรเลีย
วันนี้ (5 กันยายน 2565 เวลา 10.30 น.) พลเอก วรเกียรติ รัตนานนท์ ปลัดกระทรวงกลาโหม ให้การต้อนรับ นางสาว Angela Jane Macdonald (แอนเจลา เจน แม็กดอนัลล์) เอกอัครราชทูตออสเตรเลียประจําประเทศไทย ณ ห้องพระบารมีปกเกล้า ในศาลาว่าการกลาโหม
ในโอกาสแนะนําตัวในโอกาสเข้ารับหน้าที่ โดยปลัดกระทรวงกลาโหมได้กล่าวต้อนรับและยินดีที่ได้ร่วมหารือเพื่อแสวงหาแนวทางในการพัฒนาความสัมพันธ์ระหว่างไทย - เครือรัฐออสเตรเลียเพื่อให้มีพัฒนาการที่ก้าวหน้ามากยิ่งขึ้น รวมทั้งกล่าวแสดงความยินดีที่เข้ารับตําแหน่ง เอกอัครราชทูตออสเตรเลียประจําประเทศไทย โดยทราบว่าท่านทูตมีประสบการณ์ทํางานในด้านการต่างประเทศที่หลากหลาย
ทั้งนี้ ความสัมพันธ์อันดีระหว่างไทย - ออสเตรเลีย โดยในปี 2565 จะครบ 70 ปี (สถาปนาความสัมพันธ์ เมื่อ 19 ธันวาคม 2495) นับเป็นความสัมพันธ์ที่ใกล้ชิดและยาวนาน อีกทั้ง ยังแสดงความขอบคุณ กระทรวงกลาโหมออสเตรเลียที่ได้สนับสนุนและส่งเสริมความร่วมมือระหว่างกองทัพอย่างต่อเนื่องในทุกระดับ ทั้งในด้านการแลกเปลี่ยนการเยือน การฝึกศึกษา และการพัฒนาขีดความสามารถในด้านต่าง ๆ เพื่อประโยชน์ต่อกองทัพของทั้งสองประเทศ ในส่วนความร่วมมือระหว่างกระทรวงกลาโหม – กระทรวงกลาโหมออสเตรเลีย ได้มีพัฒนาการอย่างเป็นรูปธรรมมาอย่างต่อเนื่อง ภายใต้โครงการความร่วมมือด้านการป้องกันประเทศ (Defence Cooperation: DC) ซึ่งได้ดําเนินการมากว่า 30 ปี โดยมุ่งมั่นในการสนับสนุน และร่วมมือกันดําเนินการในกิจกรรมหลายประเภทที่เกี่ยวข้องกับการป้องกันประเทศ
รัฐบาลไทย-ข่าวทำเนียบรัฐบาล-รองนายกรัฐมนตรี “อนุทิน” นำคณะแพทย์บินด่วนรับอวัยวะจากโรงพยาบาลอุดรธานี สนับสนุนปฏิบัติการหัวใจติดปีก ครั้งที่ 40
วันอังคารที่ 18 ตุลาคม 2565
รองนายกรัฐมนตรี “อนุทิน” นําคณะแพทย์บินด่วนรับอวัยวะจากโรงพยาบาลอุดรธานี สนับสนุนปฏิบัติการหัวใจติดปีก ครั้งที่ 40
รองนายกรัฐมนตรี “อนุทิน” นําคณะแพทย์บินด่วนรับอวัยวะจากโรงพยาบาลอุดรธานี สนับสนุนปฏิบัติการหัวใจติดปีก ครั้งที่ 40
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เมื่อช่วงเช้าของวันนี้ (18 ต.ค. 65) เวลาประมาณ 5.30 น. นายอนุทิน ชาญวีรกูล รองนายกรัฐมนตรีและรมว.สาธารณสุข ได้นํา นพ.พัชร อ่องจริต แพทย์ศัลยกรรมหัวใจและทรวงอก โรงพยาบาลจุฬาลงกรณ์ และทีมแพทย์ เดินทางด้วยเครื่องบินไปยังจังหวัดอุดรธานี เพื่อรับอวัยวะจากผู้เสียชีวิตแต่อวัยวะบางส่วนยังใช้การได้อยู่ เพื่อนําไปมอบแก่ผู้ป่วยที่รอปลูกถ่ายอวัยวะต่อไป
“การไปรับอวัยวะจากผู้บริจาคในพื้นที่ต่างๆ ทั่วประเทศนั้น จะต้องออกเดินทางอย่างเร่งด่วนทันทีที่ได้รับแจ้งจากโรงพยาบาลที่มีผู้บริจาคอวัยวะ ซึ่งวันนี้รองนายกรัฐมนตรีได้รับแจ้งจากโรงพยาบาลในช่วงเช้า จึงได้นําคณะแพทย์บินด่วนทันที เพื่อให้ทันเคสที่อยู่ระหว่างการผ่าตัดและนํามาช่วยเหลือผู้ป่วยได้ทันเวลา” น.ส.ไตรศุลี กล่าว
รองโฆษกประจําสํานักนายกรัฐมนตรี กล่าวว่า นายอนุทิน ได้ขับเครื่องบินส่วนตัวสนับสนุนทีมแพทย์ ในการรับส่งอวัยวะจากพื้นที่ต่างๆ ทั่วประเทศ มาตั้งแต่ปี 2557 โดยมีการเรียกชื่อภารกิจนี้ว่า “ปฏิบัติการหัวใจติดปีก” ซึ่งเป็นภารกิจสนับสนุนกรณีรับ-ส่งเคสเร่งด่วนที่เครื่องบินพาณิชย์ หรือยานพาหนะอื่นๆ ไม่สามารถทําหน้าที่ได้ โดยที่ผ่านมาสามารถส่งต่ออวัยวะแก่ทีมแพทย์และช่วยชีวิตผู้ป่วยได้หลายคน สําหรับภารกิจล่าสุดเป็นภารกิจครั้งที่ 40
.........................
รัฐบาลไทย-ข่าวทำเนียบรัฐบาล-รองนายกฯ อนุทิน ให้กำลังใจพร้อมขอบคุณบุคลากรทางการแพทย์และเจ้าหน้าที่สาธารณสุขทั้งส่วนกลางและท้องถิ่น ทำหน้าที่ดูแลประชาชนในสถานการณ์น้ำท่วม
วันเสาร์ที่ 15 ตุลาคม 2565
รองนายกฯ อนุทิน ให้กําลังใจพร้อมขอบคุณบุคลากรทางการแพทย์และเจ้าหน้าที่สาธารณสุขทั้งส่วนกลางและท้องถิ่น ทําหน้าที่ดูแลประชาชนในสถานการณ์น้ําท่วม
รองนายกฯ อนุทิน ให้กําลังใจพร้อมขอบคุณบุคลากรทางการแพทย์และเจ้าหน้าที่สาธารณสุขทั้งส่วนกลางและท้องถิ่น ทําหน้าที่ดูแลประชาชนในสถานการณ์น้ําท่วม เผยพื้นที่ประสบภัย 29 จังหวัด หน่วยบริการสาธารณสุขได้รับผลกระทบ 215 แห่ง แต่ยังคงทําหน้าที่เต็มที่
วันนี้(15ต.ค.65 )น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่าจากกรณีพื้นที่หลายจังหวัดได้เกิดเหตุอุทุกภัยนายอนุทินชาญวีรกูลรองนายกรัฐมนตรีและรมว.สาธารณสุขได้ติดตามสถานการณ์น้ําและการปฏิบัติภารกิจของบุคลากรทางการแพทย์และเจ้าหน้าที่สาธารณสุขอย่างใกล้ชิดพร้อมมีข้อสั่งการและให้การสนับสนุนพื้นที่ซึ่งต้องการความช่วยเหลือทั้งด้านกําลังบุคลากรยาเวชภัณฑ์เครื่องแพทย์ที่จําเป็น
ทั้งนี้จากระบบติดตามสถานการณ์วาตภัยอุทกภัยและดินโคลนถล่มของกระทรวงสาธารณสุขณวันที่14ต.ค. 65พบว่ามีพื้นที่ได้รับผลกระทบจากอุทกภัย29จังหวัดมีสถานบริการสาธารณสุขได้รับผลกระทบสะสม215แห่งโดยส่วนใหญ่เป็นโรงพยาบาลส่งเสริมสุขภาพตําบล(รพ.สต.)รองลงมาเป็นโรงพยาบาลสํานักงานสาธารณสุขอําเภอ(สสอ.)ศูนย์สุขภาพชุมชนเมือง(ศสม.)และสํานักงานสาธารณสุขจังหวัด(สสจ.)
น.ส.ไตรศุลีกล่าวว่าเจ้าหน้าที่ในหน่วยบริการสาธารณสุขที่ประสบภัยทุกแห่งได้ปรับรูปแบบการให้บริการประชาชนอย่างเต็มที่เนื่องจากในช่วงมีภัยพิบัตินั้นมีโอกาสที่ประชาชนจะประสบอุบัติเหตุหรือมีความเจ็บป่วยมากขึ้นโดยจากหน่วยบริการที่ประสบภัยทั้งหมดนั้นมีหน่วยที่ยังคงเปิดบริการปกติ166แห่งเปิดบริการบางส่วน22แห่งและต้องปิด/ย้ายจุดบริการทั้งหมด27แห่ง
นอกจากนี้ได้มีการจัดทีมปฏิบัติการเชิงรุกลงไปให้การช่วยเหลือประชาชนรวมเพื่อให้บริการเยี่ยมบ้านตรวจรักษาแจกยาชุดน้ําท่วมแก่ประชาชนและประเมินคัดกรองสุขภาพจิตขณะที่รพ.สต.หลายแห่งซึ่งได้ดําเนินการโอนจากสังกัดกระทรวงสาธารณสุขไปอยู่ภายใต้องค์การบริหารส่วนจังหวัด(อบจ.)เช่นกรณีของจังหวัดศรีสะเกษก็ได้ลงพื้นที่พร้อมกับเจ้าหน้าที่ท้องถิ่นทั้งส่วนของการออกหน่วยให้บริการช่วยเหลือ ผู้ป่วยติดเตียงผู้ประสบภัยน้ําท่วมโดยจัดบริการตรวจรักษาพยาบาลเบื้องต้นและมอบเวชภัณฑ์พื้นฐานให้กับประชาชนที่ได้รับความเดือดร้อนจากน้ําท่วมในหลายอําเภอของจังหวัดศรีสะเกษ
“รองนายกรัฐมนตรีและรมว.สาธารณสุขได้ติดตามสถานการณ์อุทกภัยในหลายพื้นที่อย่างใกล้ชิดพร้อมให้กําลังใจและขอบคุณเจ้าหน้าที่ซึ่งได้ทําหน้าที่ให้ความช่วยเหลือรักษาประชาชนตามหน้าที่และจรรยาบรรณแห่งวิชาชีพซึ่งได้เห็นความทุ่มเทของบุคลากรทางการแพทย์มาแล้วในช่วงการแพร่ระบาดของโควิด19ในช่วงเกิดอุทกภัยครั้งนี้ทุกคนก็ได้ให้ความช่วยเหลือประชาชนอย่างเต็มที่มีการปรับรูปแบบการดูแลประชาชนให้สอดคล้องกับสถานการณ์”น.ส.ไตรศุลีกล่าว
รองโฆษกประจําสํานักนายกรัฐมนตรีกล่าวว่าเนื่องจากหลายพื้นที่ยังคงมีแนวโน้มว่าปริมาณน้ําจะสูงขึ้นอาทิจังหวัดในภาคอีสานตอนล่างรวมถึงจังหวัดในพื้นที่ลุ่มน้ําเจ้าพระยารองนายกรัฐมนตรีและรมว.สาธารณสุขได้มอบหมายให้หน่วยงานภายในกระทรวงสาธารณสุขติดตามสถานการณ์โดยใกล้ชิดแต่ละเขตสุขภาพให้การสนับสนุนเมื่อหน่วยบริการร้องขอความช่วยเหลือและให้ส่วนกลางจัดเตรียมทั้งส่วนของยาเวชภัณฑ์เครื่องมือแพทย์ให้มีความพร้อมเพื่อส่งสนับสนุนพื้นที่เกิดภัยพิบัติเร็วที่สุด
—————-
รัฐบาลไทย-ข่าวทำเนียบรัฐบาล-“ปลัดฯ ณัฐพล" ระดมทีมหารือเตรียมงานจำหน่ายสินค้าทั่วกรุง
วันพุธที่ 19 ตุลาคม 2565
“ปลัดฯ ณัฐพล" ระดมทีมหารือเตรียมงานจําหน่ายสินค้าทั่วกรุง
“ปลัดฯ ณัฐพล" ระดมทีมหารือเตรียมงานจําหน่ายสินค้าทั่วกรุง
วันนี้ (18 ตุลาคม 2565) เวลา 15.30 น. ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมเพื่อหารือการเตรียมงานจําหน่ายสินค้าทั่วกรุงเทพฯ ให้กับผู้ประกอบการที่ได้รับบริการจากกองทุนพัฒนาเอสเอ็มอีตามแนวประชารัฐ และเงินทุนหมุนเวียนฯ กรมส่งเสริมอุตสาหกรรม รวมจํานวนกว่า 250 ราย ซึ่งที่ประชุมได้มีการกําหนดรูปแบบการจัดงาน สถานที่ แนวทางการประชาสัมพันธ์ และการคัดเลือกผู้ประกอบการมาร่วมออกบูทจําหน่ายสินค้า โดยกําหนดจัดขึ้นจํานวน 5 ครั้ง ได้แก่ เซ็นทรัลพระราม 2 เซ็นทรัลเวสต์เกต เซ็นทรัลบางนา MBK มาบุญครอง และเซ็นทรัลลาดพร้าว ระหว่างเดือนพฤศจิกายน – ธันวาคม 2565
โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม ผู้อํานวยการสํานักงานกองทุนพัฒนาเอสเอ็มอีตามแนวประชารัฐ นายใบน้อย สุวรรณชาตรี ผู้ตรวจราชการกระทรวงอุตสาหกรรม รักษาราชการแทนอธิบดีกรมส่งเสริมอุตสาหกรรม นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม ร่วมหารือ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-16 ก.ย. นี้! เปิดลงทะเบียนเงินอุดหนุนบุตร - ตรวจสอบสิทธิ ผ่านแอปฯ “เงินเด็ก”
วันพฤหัสบดีที่ 15 กันยายน 2565
16 ก.ย. นี้! เปิดลงทะเบียนเงินอุดหนุนบุตร - ตรวจสอบสิทธิ ผ่านแอปฯ “เงินเด็ก”
.....
สะดวกยิ่งขึ้น! สําหรับพ่อแม่ผู้ปกครองที่ต้องการลงทะเบียนรับสิทธิตามโครงการเงินอุดหนุนเพื่อการเลี้ยงดูเด็กแรกเกิด (600 บ./คน/เดือน) โดยตั้งแต่วันที่ 16 ก.ย. 65 เป็นต้นไป สามารถลงทะเบียนได้ทั้ง 2 วิธี คือ 1.ลงทะเบียน ณ เทศบาล/ตําบล/เขต ที่เด็กแรกเกิด - ผู้ปกครองอาศัยอยู่จริง และ 2.ลงทะเบียนผ่านแอปพลิเคชัน “เงินเด็ก” ที่สามารถลงทะเบียนและตรวจสอบสิทธิการลงทะเบียนได้ทุกที่ ทุกเวลา
.
คุณสมบัติผู้ลงทะเบียน
ผู้ปกครอง :
-เป็นบิดา มารดา หรือบุคคลอื่นที่เป็นผู้เลี้ยงดูเด็กแรกเกิด
-เด็กแรกเกิดต้องอาศัยรวมอยู่ด้วย
-สมาชิกครัวเรือนมีรายได้เฉลี่ยไม่เกิน 100,000 บ./คน/ปี
-สามารถรับเงินผ่านบัญชีที่ผูกพร้อมเพย์ด้วยเลขบัตรประชาชน
เด็กแรกเกิด :
-อายุไม่เกิน 6 ปี สัญชาติไทย
-ไม่อยู่ในสถานสงเคราะห์ของรัฐหรือเอกชนตามที่กรมกิจการเด็กและเยาวชนกําหนด
.
ผู้ปกครองที่ต้องการลงทะเบียนผ่านแอปพลิเคชัน “เงินเด็ก” จะต้องพิสูจน์ตัวตนก่อนในครั้งแรก ณ ที่ว่าการอําเภอหรือสํานักงานเขต พร้อมยืนยันตัวตนผ่านแอปพลิเคชัน D.DOPA ของกรมการปกครอง...ดูรายละเอียดเพิ่มเติมได้ที่ https://www.facebook.com/CSGProjectOfficial/
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.อว. กล่าวปาฐกถาพิเศษงาน "สถาปนา 135 ปี มจร." มุ่งหวังให้เกิดหลักสูตรในแนวทางของพุทธศาสนา เพื่อให้เกิดอารยธรรมความรู้ใหม่ของโลก
วันอังคารที่ 4 ตุลาคม 2565
รมว.อว. กล่าวปาฐกถาพิเศษงาน "สถาปนา 135 ปี มจร." มุ่งหวังให้เกิดหลักสูตรในแนวทางของพุทธศาสนา เพื่อให้เกิดอารยธรรมความรู้ใหม่ของโลก
รมว.อว. กล่าวปาฐกถาพิเศษงาน "สถาปนา 135 ปี มจร." มุ่งหวังให้เกิดหลักสูตรในแนวทางของพุทธศาสนา เพื่อให้เกิดอารยธรรมความรู้ใหม่ของโลก
เมื่อวันที่ 13 กันยายน 2565ศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) พร้อมด้วยดร.ดนุช ตันเทอดทิตย์เลขาธิการ รมว.อว. ร่วมงานวันครบรอบวันสถาปนา 135 ปี มหาจุฬาลงกรณราชวิทยาลัย (มจร.) โดยได้รับการต้อนรับจากพระธรรมวัชรบัณฑิต, ศ.ดร.อธิการบดี มจร. และคณะผู้บริหารระดับสูงทั้งส่วนกลางและภูมิภาค อีกทั้ง รมว.อว. ได้ให้เกียรติกล่าวปาฐกถาพิเศษในหัวข้อ"ปฏิรูปอุดมศึกษาและมหาวิทยาลัยพุทธศาสนา"ณ อาคาร มวก. 48 พรรษา มหาวิทยาลัยมหาจุฬาลงกรณราชวิทยาลัย จ.พระนครศรีอยุธยา
รมว.อว. ได้กล่าวปาฐกาถาใจความโดยสังเขปว่า มจร. เป็นสถาบันการศึกษาพระพุทธศาสนาชั้นสูงในรูปแบบมหาวิทยาลัย ที่เปลี่ยนคนให้มีความคิดที่ดีขึ้น ถือเป็นการปฏิรูปการศึกษา เปลี่ยนการอุดมศึกษาให้มีความเป็นเลิศและเท่าทันการเปลี่ยนแปลงของโลก โดยความเป็นเลิศนี้มีหลากหลายประเภท ไม่จําเป็นต้องเป็นเพียงประเภทวิชาการเท่านั้น เราควรเล็งเห็นความโดดเด่นและจุดแข็งที่เรามีและนํามาพัฒนา สร้างคุณธรรม จริยธรรมให้นักศึกษาได้นําไปใช้ให้เกิดประโยชน์สูงสุด มจร. เป็นมหาวิทยาลัยที่มีศักยภาพในการสอนวิชาการด้านต่าง ๆ ควบคู่ไปกับหลักธรรมคําสอนพุทธศาสนาได้อย่างมีประสิทธิภาพ ทั้งนี้ยังสนับสนุนให้เกิดการพัฒนาหลักสูตรต่าง ๆ ในแนวทางของชาวพุทธเพื่อให้เกิดเป็นประภาคาร อารยธรรม และแหล่งความรู้ใหม่ของโลก ต่อไป
รัฐบาลไทย-ข่าวทำเนียบรัฐบาล-รัฐบาลแจง แม้ พ.ร.บ.กัญชา กัญชง ยังไม่มีผลบังคับแต่มีกฎหมายควบคุมการใช้ให้เหมาะสมเพียงพอ
วันอาทิตย์ที่ 18 กันยายน 2565
รัฐบาลแจง แม้ พ.ร.บ.กัญชา กัญชง ยังไม่มีผลบังคับแต่มีกฎหมายควบคุมการใช้ให้เหมาะสมเพียงพอ
รัฐบาลแจง แม้ พ.ร.บ.กัญชา กัญชง ยังไม่มีผลบังคับแต่มีกฎหมายควบคุมการใช้ให้เหมาะสมเพียงพอ
วันที่ 18 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากกรณีที่ประชุมสภาผู้แทนราษฎรได้มีมติให้ถอน ร่าง พ.ร.บ.กัญชา กัญชง พ.ศ.... ออกจากวาระประชุมโดยให้มีการทบทวนร่างกฎหมายใหม่อีกครั้ง ทําให้เกิดกระแสความกังวลว่า จะไม่มีกฎหมายควบคุมการใช้กัญชาและกัญชงนั้น
รัฐบาลขอยืนยันว่าปัจจุบันมีกฎหมายที่ควบคุมการใช้กัญชา กัญชงให้เหมาะสมอย่างรอบด้าน โดยนับแต่รัฐบาลได้ดําเนินนโยบายส่งเสริมกัญชาทางการแพทย์ โดยปลดล็อกให้ทุกส่วนของกัญชาและกัญชงออกจากบัญชียาเสพติดให้โทษ ยกเว้นแต่เพียงสารสกัดจากกัญชาและกัญชงที่มีสาร THC เกินกว่า 0.2% ที่ยังถือเป็นยาเสพติด มีผลมาตั้งแต่วันที่ 9 มิ.ย. 65 กระทรวงสาธารณสุขได้ออกกฎหมายหลายฉบับเพื่อควบคุมให้เกิดการใช้ให้เป็นไปตามนโยบาย ที่มุ่งเน้นการใช้ประโยชน์ทางการแพทย์ เพื่อเศรษฐกิจ ไม่สนับสนุนการใช้กัญชาเพื่อสันทนาการ
กฎหมายที่กระทรวงสาธารณสุขออกมาแล้ว ได้แก่ ประกาศกระทรวงสาธารณสุข เรื่อง กําหนดให้การกระทําให้เกิดกลิ่น หรือควันกัญชา กัญชง หรือพืชอื่นใด เป็นเหตุรําคาญ พ.ศ.2565 มีผลบังคับมาตั้งแต่วันที่ 15 มิ.ย. 65 ควบคุมไม่ให้มีการ สูบ เสพในที่สาธารณะทุกประเภท หากฝ่าฝืนจะมีความผิดตาม พระราชบัญญัติการสาธารณสุข จําคุกไม่เกิน 1 เดือน หรือปรับไม่เกิน 2,000 บาท หรือทั้งจําทั้งปรับ
นอกจากนี้ มีประกาศกระทรวงสาธารณสุข เรื่อง สมุนไพรควบคุม (กัญชา) ที่มีผลบังคับตั้งแต่วันที่ 17 มิ.ย.65 มุ่งกํากับให้มีการใช้กัญชาในฐานะพืชสมุนไพรควบคุมให้เป็นไปอย่างเหมาะสม จํากัดการครอบครองช่อดอกกัญชาทั้งระดับบุคคลและวิสาหกิจชุมชน มีการห้ามจําหน่ายกัญชาให้แก่ ผู้ที่มีอายุต่ํากว่า 20 ปี, สตรีมีครรภ์ หรือสตรีที่ให้นมบุตร หากฝ่าฝืนก็ต้องรับโทษตามพระราชบัญญัติคุ้มครองและส่งเสริมภูมิปัญญาการแพทย์แผนไทย
น.ส.ไตรศุลี กล่าวว่า ทางด้านการควบคุมการนํากัญชาไปประกอบอาหาร มีประกาศกรมอนามัย เรื่อง การนําใบกัญชามาใช้ในการทํา ประกอบหรือปรุงอาหาร ในสถานประกอบกิจการอาหาร พ.ศ. 2565 ซึ่งกําหนดให้สถานประกอบกิจการต้องควบคุม กํากับ และจัดให้มีการสื่อสารข้อมูลด้านสุขภาพและการต้องตระหนักถึงความปลอดภัยแก่ผู้บริโภคเกี่ยวกับการจําหน่ายอาหารที่มีการใช้ใบกัญชาเป็นส่วนประกอบ
ทางด้านผู้ประกอบการที่จะนํากัญชา กัญชงไปใช้ในกระบวนการผลิตเป็นสินค้า ไม่ว่าจะเป็นอาหาร ยา เวชภัณฑ์ หรือเครื่องสําอาง ก็ต้องมีการขออนุญาตตามกฎหมายว่าด้วยการนั้นๆ
“แม้ร่าง พ.ร.บ. กัญชา กัญชง ยังคงต้องอยู่ในการพิจารณาของรัฐสภา กฎหมายที่มีอยู่ในขณะนี้ก็จะควบคุมการใช้กัญชา กัญชง ไปจนกว่าพระราชบัญญัติฉบับสมบูรณ์จะออกมาบังคับใช้ หรือหากมีกรณีใดที่มีความจําเป็นต้องออกกฎหมายมารองรับก็มี คณะกรรมการบูรณาการนโยบายพืชกัญชาและกัญชง ที่นายอนุทิน ชาญวีรกูล รองนายกรัฐมนตรีและรมว.สาธารณสุข เป็นประธาน สามารถพิจารณาออกประกาศหลักเกณฑ์ต่างๆ มาดูแลเพื่อให้เกิดความเหมาะสมเพิ่มเติมได้” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-รองปลัดกระทรวง ดีอีเอส ร่วมเสวนาโครงการ "Samart Skils” เพื่อสร้างโอกาสการทำงาน
วันพฤหัสบดีที่ 6 ตุลาคม 2565
รองปลัดกระทรวง ดีอีเอส ร่วมเสวนาโครงการ "Samart Skils” เพื่อสร้างโอกาสการทํางาน
รองปลัดกระทรวง ดีอีเอส ร่วมเสวนาโครงการ "Samart Skils” เพื่อสร้างโอกาสการทํางาน
เมื่อวันที่5ต.ค. 65ดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมร่วมงาน"Samart Skills"และเสวนาในหัวข้อ"ประเทศไทยและแรงงานที่มีทักษะสูงด้านดิจิทัล"ร่วมกับศาสตร์ตราจารย์ดร.ศุภชัยปทุมนากุลรองปลัดกระทรวงการอุดมศึกษาวิทยาศาสตร์วิจัยและนวัตกรรมและดร.นิรุตต์บุตรแสนดีผู้อํานวยการสํานักวิจัยและพัฒนาการอาชีวศึกษาสํานักงานคณะกรรมการอาชีวศึกษา
ทั้งนี้โครงการSamart Skillsจัดขึ้นเพื่อสร้างโอกาสในการทํางานให้กับคนไทยทุกสาขาอาชีพภายใต้พันธกิจLeave No Thai Behindซึ่งจะทําให้คนไทยได้พัฒนาทักษะอย่างรวดเร็วโดยไม่จําเป็นต้องจบการศึกษาในระดับชั้นมหาวิทยาลัยหรือมีประสบการณ์มาก่อนในด้านต่างๆเช่นIT Support, Data Analytics, Digital Marketing & E-commerce, Cloud Technologyเพื่อลดช่องว่างของบุคลากรพร้อมทั้งพัฒนาศักยภาพให้คนไทยสามารถเข้าถึงการจ้างงานที่มีคุณภาพได้อีกด้วย
******************
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สั่งการให้ทุกหน่วยงานที่เกี่ยวข้องเร่งตรวจสอบ ให้การช่วยเหลือ เยียวยาและดูแลครอบครัวผู้สูญเสียโดยด่วน
วันพฤหัสบดีที่ 6 ตุลาคม 2565
โฆษกรัฐบาลเผย นายกฯ สั่งการให้ทุกหน่วยงานที่เกี่ยวข้องเร่งตรวจสอบ ให้การช่วยเหลือ เยียวยาและดูแลครอบครัวผู้สูญเสียโดยด่วน
โฆษกรัฐบาลเผย นายกฯ สั่งการให้ทุกหน่วยงานที่เกี่ยวข้องเร่งตรวจสอบ ให้การช่วยเหลือ เยียวยาและดูแลครอบครัวผู้สูญเสียโดยด่วน
วันนี้ (วันที่ 6 ตุลาคม 2565)นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ต่อเหตุการณ์คนร้ายกราดยิง ที่ศูนย์เด็กเล็ก ใน อ. นากลาง จว. หนองบัวลําภู จนเป็นเหตุให้มีผู้เสียชีวิต และอยู่ระหว่างการรักษาตัวอีกเป็นจํานวนมากนั้น
พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เสียใจอย่างยิ่งต่อเหตุการณ์ที่เกิดขึ้น ขอแสดงความเสียใจต่อครอบครัวผู้เสียชีวิตและผู้บาดเจ็บ ทั้งนี้ ได้สั่งการให้ทุกหน่วยงานที่เกี่ยวข้องเร่งตรวจสอบ ให้การช่วยเหลือ เยียวยาผู้สูญเสียและครอบครัวโดยด่วน
เบื้องต้น กระทรวงมหาดไทย และกระทรวงพัฒนาสังคมและความมั่นคงของมนุษย์ ปฏิบัติตามข้อสั่งการของนายกรัฐมนตรี โดยส่งผู้บริหาร รองปลัดกระทรวง รองอธิบดี หัวหน้าบ้านเด็กจังหวัดใกล้เคียง พร้อมด้วยทีมสุขภาพจิต ไปเยี่ยมทุกครอบครัวที่ได้รับผลกระทบภายในวันนี้
โฆษกประจําสํานักนายกรัฐมนตรีกล่าวเพิ่มเติมว่า เหตุการณ์ดังกล่าวเป็นโศกนาฏกรรม ความสูญเสียครั้งใหญ่ ขอความร่วมมือประชาชนให้งดแชร์ภาพ คลิปวิดีโอเหตุการณ์ เพื่อไม่ให้กระทบต่อความรู้สึก สร้างบาดแผลให้ครอบครัวผู้สูญเสียด้วย
รัฐบาลไทย-ข่าวทำเนียบรัฐบาล-พม. รับเด็กชายถูกพ่อนักการเมืองทำร้ายไว้คุ้มครองแล้ว พร้อมนัดปรับความเข้าใจพรุ่งนี้ ย้ำความรุนแรงในครอบครัวมีความผิดตามกฎหมาย
วันจันทร์ที่ 17 ตุลาคม 2565
พม. รับเด็กชายถูกพ่อนักการเมืองทําร้ายไว้คุ้มครองแล้ว พร้อมนัดปรับความเข้าใจพรุ่งนี้ ย้ําความรุนแรงในครอบครัวมีความผิดตามกฎหมาย
พม. รับเด็กชายถูกพ่อนักการเมืองทําร้ายไว้คุ้มครองแล้ว พร้อมนัดปรับความเข้าใจพรุ่งนี้ ย้ําความรุนแรงในครอบครัวมีความผิดตามกฎหมาย
เมื่อวันที่ 15 ตุลาคม 2565 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ตามที่ มีการโพสต์ในสื่อสังคมออนไลน์ กรณี การขอความช่วยเหลือของเด็กชายอายุ 14 ปี ถูกพ่อซึ่งเป็นนักการเมืองท้องถิ่นทําร้ายร่างกาย เพราะจับได้ว่าแต่งหญิง และได้หนีออกจากบ้านมาหลายวันขณะนี้ เด็กชายดังกล่าวอยู่ในความดูแลของกระทรวง พม. โดยบ้านพักเด็กและครอบครัวจังหวัดเพชรบุรีเรียบร้อยแล้ว และจากรายงานพบว่า เด็กรู้สึกเสียใจกับเหตุการณ์ที่เกิดขึ้น ยังไม่อยากพูดอะไรมาก ซึ่งในวันพรุ่งนี้ (16 ต.ค. 65) กระทรวง พม. ได้นัดพ่อของเด็กมาพูดคุยหารือกับทีมสหวิชาชีพ เพื่อสอบถามข้อเท็จจริงเกี่ยวกับเหตุการณ์ที่เกิดขึ้น อีกทั้งเพื่อสร้างความเข้าใจเรื่องความเท่าเทียมระหว่างเพศ
นายอนุกูล กล่าวต่อไปว่า จากเหตุการณ์ดังกล่าว กระทรวง พม. จะต้องทํางานด้านนี้ให้มากขึ้น ซึ่งแนวคิดชายเป็นใหญ่ที่มองว่าลูกเป็นสมบัติของพ่อแม่ มองภรรยาเป็นสมบัติของสามี นับเป็นโจทย์ของกระทรวง พม. ที่จะต้องสร้างความเข้าใจใหม่ว่า เราคิดแบบนี้ไม่ได้อีกแล้ว เนื่องจากปัจจุบันโลกมีการเปลี่ยนแปลงไปอย่างมาก ทุกคนมีสิทธิในการแสดงออกที่ไม่เพียงกับคนในสังคม แต่ยังรวมถึงคนในบ้าน ฉะนั้น เหตุการณ์ที่เกิดขึ้นในครอบครัว อาจนําไปสู่ความรุนแรงไม่ว่าทางกายและจิตใจ ถือว่ามีความผิดทางกฎหมาย อาทิ กฎหมายอาญา และ พ.ร.บ.คุ้มครองผู้ถูกกระทําด้วยความรุนแรงในครอบครัว พ.ศ. 2550 โดยกรณีดังกล่าวเป็นหน้าที่ของรัฐที่ต้องดําเนินการตามกฎหมายต่อไป
นายอนุกูล กล่าวต่อไปอีกว่า กระทรวง พม. ขอส่งสัญญาณไปยังพ่อ แม่ และผู้ปกครอง ไม่ว่าท่านจะรักลูกหลานอย่างไร ก็ไม่มีสิทธิไปทําร้าย ทุบตี หรือพูดทําร้ายความรู้สึกและจิตใจเด็ก ถือเป็นความรุนแรงในครอบครัวอย่างหนึ่ง และเป็นเรื่องที่ผิดกฎหมาย ฉะนั้น อยากให้ทุกท่านลองเปิดใจกว้าง ลองรับความรู้สึกที่ลูกหลานแสดงออกตามสิทธิขั้นพื้นฐาน ในเมื่อเขาเป็นลูกหลานที่รักของเรา ทําไมเราไม่ลองปรับความคิดพื้นฐานให้เข้าใจในสิ่งที่เขาเป็น ซึ่งเป็นสิ่งที่สังคมโลกเข้าใจ เพื่อการอยู่ร่วมกันในครอบครัวอย่างอบอุ่น
นายอนุกูล กล่าวเพิ่มเติมว่า สําหรับพ่อ แม่ และผู้ปกครองที่กังวลใจหรือมีปัญหาในการเลี้ยงดูบุตรหลาน สามารถขอคําปรึกษาแนะนําจากกระทรวง พม. ได้ที่ 1) ระบบแอพพลิเคชันไลน์ "เพื่อนครอบครัว" (@linefamily) 2) เว็บไซต์ www.เพื่อนครอบครัว.com ของกรมกิจการสตรีและสถาบันครอบครัว (สค.) และ 3) สายด่วน พม. ศูนย์ช่วยเหลือสังคม โทร. 1300 บริการฟรีตลอด 24 ชม. ซึ่งเรามีนักสังคมสงเคราะห์และนักจิตวิทยาคอยช่วยเหลือให้คําปรึกษาแนะนํา เพื่อช่วยสร้างความเข้าใจ คลายความกังวล และหาทางออกร่วมกันในครอบครัวต่อไป
รัฐบาลไทย-ข่าวทำเนียบรัฐบาล-The cabinet met on August 23, 2022
วันจันทร์ที่ 29 สิงหาคม 2565
The cabinet met on August 23, 2022
The cabinet met on August 23, 2022. Some of the resolutions are as follows:
Title: Draft Royal Decree on prorogation of first ordinary session of the National Assembly, B.E. ...
The Cabinet approved in principle the Draft Royal Decree on prorogation of the first legislative ordinary session of the National Assembly, B.E. ..., as proposed by the Cabinet Secretariat.
According to Section 121 of the Constitution of the Kingdom of Thailand, each year there shall be two ordinary sessions of the National Assembly, each of which shall last 120 days. The day on which the first sitting is held shall be considered the commencement date of the first annual ordinary session, and the commencement date of the second annual ordinary session shall be fixed by the House of Representatives.
In light of the above, the convocation and prorogation dates of the National Assembly are set as follows:
Year
First annual ordinary session (B.E.)
Second annual ordinary session (B.E.)
รัฐบาลไทย-ข่าวทำเนียบรัฐบาล-“ชัยวุฒิ” ชู “การจัดประเภทผลิตภัณฑ์กลางประเทศไทย ปี 2563 หนุนเชื่อมโยงข้อมูลผลิตภัณฑ์
วันพฤหัสบดีที่ 8 กันยายน 2565
“ชัยวุฒิ” ชู “การจัดประเภทผลิตภัณฑ์กลางประเทศไทย ปี 2563 หนุนเชื่อมโยงข้อมูลผลิตภัณฑ์
“ชัยวุฒิ” ชู “การจัดประเภทผลิตภัณฑ์กลางประเทศไทย ปี 2563 หนุนเชื่อมโยงข้อมูลผลิตภัณฑ์
เมื่อวันที่ 8 กันยายน 2565 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานเปิดการประชุมเชิงปฏิบัติการ “การเชื่อมโยงผลิตภัณฑ์ด้วยการจัดประเภทผลิตภัณฑ์กลางประเทศไทย ปี 2563 (Connected product by TCPC 2020)” เป็นแนวทางในการจัดทําข้อมูลสถิติของหน่วยงานโดยเฉพาะข้อมูลผลิตภัณฑ์ เพื่อให้ข้อมูลสถิติของประเทศสามารถแลกเปลี่ยน เชื่อมโยง และใช้ประโยชน์จากข้อมูลที่จัดทําขึ้นต่างช่วงเวลาและต่างแหล่งข้อมูลได้ร่วมกัน สามารถนํามาใช้ในการวิเคราะห์เพื่อตัดสินใจในการกําหนดนโยบายหรือตอบโจทย์ตัวชี้วัดต่าง ๆ ได้อย่างเหมาะสม เกิดความคุ้มค่าของการใช้ทรัพยากรในการผลิตสถิติของประเทศ รวมทั้งให้หน่วยงานทุกภาคส่วนที่เป็นทั้งผู้ใช้และผู้ผลิตสถิติของประเทศได้ตระหนักและเห็นความสําคัญของมาตรฐานสถิติ และใช้การจัดประเภทผลิตภัณฑ์กลางประเทศไทย ปี 2563 (Thailand Central Product Classification 2020: TCPC 2020) ซึ่งดําเนินงานโดยสํานักงานสถิติแห่งชาติ (สสช.) โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ปาฐกถา เรื่อง “มาตรฐานสถิติกับ Digital Ecosystem” ณ โรงแรมอัศวิน แกรนด์ คอนเวนชัน กรุงเทพฯ
***********************
รัฐบาลไทย-ข่าวทำเนียบรัฐบาล-ครม.รับทราบการจัดพิธีทอดผ้าป่าสนับสนุนโครงการทุนเล่าเรียนหลวงสำหรับพระสงฆ์ไทย ประจำปี 2565ส่วนกลางดำเนินการในวันที่ 13 ตุลาคมนี้ ณ วัดบวรนิเวศวิหาร
วันอังคารที่ 20 กันยายน 2565
ครม.รับทราบการจัดพิธีทอดผ้าป่าสนับสนุนโครงการทุนเล่าเรียนหลวงสําหรับพระสงฆ์ไทย ประจําปี 2565ส่วนกลางดําเนินการในวันที่ 13 ตุลาคมนี้ ณ วัดบวรนิเวศวิหาร
ครม.รับทราบการจัดพิธีทอดผ้าป่าสนับสนุนโครงการทุนเล่าเรียนหลวงสําหรับพระสงฆ์ไทย ประจําปี 2565ส่วนกลางดําเนินการในวันที่ 13 ตุลาคมนี้ ณ วัดบวรนิเวศวิหาร
วันที่ 20 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี(ครม.)รับทราบเกี่ยวกับการจัดพิธีทอดผ้าป่าสนับสนุนโครงการทุนเล่าเรียนหลวงสําหรับพระสงฆ์ไทย ประจําปี 2565 เพื่อเป็นการเผยแพร่การดําเนินงานของโครงการทุนเล่าเรียนหลวงสําหรับพระสงฆ์ไทย ในการสนับสนุนและส่งเสริมพระภิกษุและสามเณร ให้ได้มีโอกาสศึกษาพระปริยัติธรรมและพระธรรมอย่างลึกซึ้ง โดยจะเริ่มดําเนินการในส่วนกลางในวันที่ 13 ตุลาคม 2565 ณ วัดบวรนิเวศวิหาร และส่วนภูมิภาคและคณะหนทั้ง 4 หน ในระหว่างวันที่ 14 ตุลาคม-15 พฤศจิกายน 2565 ณ วัดที่กําหนด
โดยในปี 2564 ที่ผ่านมา มียอดเงินบริจาคในพิธีทอดผ้าป่า เพื่อสนับสนุนโครงการทุนเล่าเรียนหลวงสําหรับพระสงฆ์ไทย จํานวน 102 ล้านบาท แยกเป็นส่วนกลาง 38 ล้านบาท และส่วนภูมิภาค 64 ล้านบาท
น.ส.ไตรศุลีกล่าวว่า โครงการทุนเล่าเรียนหลวงสําหรับพระสงฆ์ไทยเป็นโครงการที่พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานพระบรมราชานุญาตให้จัดพิธีทอดผ้าป่าเพื่อสนับสนุนและเผยแพร่การดําเนินงานของโครงการทุนเล่าเรียนหลวงสําหรับพระสงฆ์ไทย ประกอบกับ มหาเถรสมาคมได้มีมติให้คณะสงฆ์สนับสนุนและขอความร่วมมือจากจังหวัดต่างๆ ทั้งในส่วนกลางและส่วนภูมิภาคทั่วประเทศ โดยจัดพิธีทอดผ้าป่าฯวันที่ 13 ตุลาคม ของทุกปี ซึ่งเป็นวันคล้ายวันสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ผู้ทรงพระราชทานจัดตั้งโครงการฯ
รัฐบาลไทย-ข่าวทำเนียบรัฐบาล-รมต.อนุชา ปิดหลักสูตร The Media (New Normal) รุ่น 2 แนะคนทำสื่อปรับตัวต่อการเปลี่ยนแปลง เสนอข้อมูลอย่างสร้างสรรค์และเป็นประโยชน์ต่อสังคม
วันพุธที่ 26 ตุลาคม 2565
รมต.อนุชา ปิดหลักสูตร The Media (New Normal) รุ่น 2 แนะคนทําสื่อปรับตัวต่อการเปลี่ยนแปลง เสนอข้อมูลอย่างสร้างสรรค์และเป็นประโยชน์ต่อสังคม
รมต.อนุชา ปิดหลักสูตร The Media (New Normal) รุ่น 2 แนะคนทําสื่อปรับตัวต่อการเปลี่ยนแปลง เสนอข้อมูลอย่างสร้างสรรค์และเป็นประโยชน์ต่อสังคม
วานนี้ (25 ตุลาคม 2565) ณ โรงแรมแกรนด์ ไฮแอท เอราวัณ นายอนุชา นาคาศัย รัฐมนตรีประจําสํานักนายกรัฐมนตรี เป็นประธานในพิธีปิดและมอบประกาศนียบัตรหลักสูตร The Media (New Normal) รุ่นที่ 2 ซึ่งจัดขึ้นโดยความร่วมมือของคณะผู้บริหารหลักสูตรและสมาคมนักวิทยุและโทรทัศน์แห่งประเทศไทยในพระบรมราชูปถัมภ์ โดยมี นายชาญกฤช เดชวิทักษ์ ผู้ช่วยรัฐมนตรีประจําสํานักนายกรัฐมนตรี ดร.บุษรา วงศ์รักศักดิ์ และ ดร.ธีรพล มั่นพิริยะกุล ผู้อํานวยการหลักสูตร คณะผู้บริหารหลักสูตร และผู้เข้ารับการอบรมเข้าร่วม
รัฐมนตรีประจําสํานักนายกรัฐมนตรี กล่าวว่า รูปแบบของการสื่อสารมีพัฒนาการที่เปลี่ยนแปลงไปจากอดีต ซึ่งปัจจุบันสื่อต้องปรับตัวต่อการเข้าสู่ยุคดิจิทัล การนําเสนอไม่เพียงแต่รวดเร็ว ว่องไว แต่ต้องมีความถูกต้อง เหมาะสม เชื่อถือได้ ไม่สร้างความแตกแยกและความเดือดร้อนให้สังคมหรือบุคคลใดบุคคลหนึ่ง ที่สําคัญคือต้องคํานึงถึงประโยชน์ที่เกิดขึ้นกับส่วนรวมและประเทศชาติเป็นหลัก ซึ่งมั่นใจว่าผู้เข้ารับการอบรมครั้งนี้ ซึ่งส่วนมากมีบทบาทต่อการบริหารองค์กร จะสามารถนําเอาความรู้และประโยชน์ที่ได้รับจากการอบรมไปประยุกต์ใช้อย่างสร้างสรรค์ และขยายเครือข่ายความร่วมมือระหว่างกันเพื่อร่วมพัฒนาประเทศชาติต่อไปในภายภาคหน้าได้
สําหรับหลักสูตร The Media (New Normal) ได้รับความสนใจจากคณะผู้บริหาร ผู้ปฏิบัติหน้าที่ด้านสื่อสารมวลชนเข้าร่วมเป็นจํานวนมาก ซึ่งครั้งนี้จัดขึ้นเป็นรุ่นที่ 2 โดยมีวัตถุประสงค์เพื่อให้ผู้เข้าอบรมได้พัฒนาทักษะด้านการสื่อสารมวลชน เตรียมพร้อมรับมือกับยุคดิจิทัลที่ต้องมีการปรับตัวตามกระแสเทคโนโลยีและการใช้ชีวิตของคนที่เปลี่ยนไปในยุค New Normalผ่านการอบรมอย่างเข้มขัน อาทิ การออกแบบสื่อ Online-Offline ได้อย่างมีประสิทธิภาพ การปรับตัวต่อการสื่อสารยุคอนาคต การรักษาความเป็นข้อมูลส่วนบุคคล จริยธรรมสื่อ เป็นต้น นอกจากนี้ผู้เข้ารับการอบรมยังได้มีโอกาสศึกษาดูงานองค์กรสื่อนอกสถานที่และฝึกปฏิบัติจริง (Workshop) เพื่อนําทักษะที่ได้ไปใช้ประโยชน์กับการปฏิบัติหน้าที่
รัฐบาลไทย-ข่าวทำเนียบรัฐบาล-รัฐบาลเตือนประชาชน ฝนตกหนักทั่วประเทศ ช่วง 28 ก.ย.-1 ต.ค. 2565  ขอให้ระวังอันตรายจากน้ำท่วมฉับพลันและน้ำป่าไหลหลาก
วันจันทร์ที่ 26 กันยายน 2565
รัฐบาลเตือนประชาชน ฝนตกหนักทั่วประเทศ ช่วง 28 ก.ย.-1 ต.ค. 2565  ขอให้ระวังอันตรายจากน้ําท่วมฉับพลันและน้ําป่าไหลหลาก
รัฐบาลเตือนประชาชน ฝนตกหนักทั่วประเทศ ช่วง 28 ก.ย.-1 ต.ค. 2565  ขอให้ระวังอันตรายจากน้ําท่วมฉับพลันและน้ําป่าไหลหลาก
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวถึงประกาศกรมอุตุนิยมวิทยา เรื่อง พายุไต้ฝุ่น “โนรู” คาดว่าจะขึ้นฝั่งบริเวณประเทศเวียดนามตอนกลางในวันที่ 28 กันยายน 2565 ประกอบกับมรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทย จะมีกําลังแรงขึ้น ลักษณะเช่นนี้ทําให้ภาคเหนือ ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล ภาคตะวันออก และภาคใต้ มีฝนตกหนักหลายพื้นที่ และมีฝนตกหนักมากบางแห่งกับมีลมแรงในช่วงวันที่ 28 กันยายน - 1 ตุลาคม 2565
นายอนุชาฯ กล่าวว่า ขอให้ประชาชนในบริเวณดังกล่าวระวังอันตรายจากฝนตกหนักถึงหนักมากและฝนที่ตกสะสม ซึ่งอาจทําให้เกิดน้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่านและพื้นที่ลุ่มไว้ด้วย รวมทั้งคลื่นลมบริเวณทะเลอันดามันและอ่าวไทยจะมีกําลังแรงขึ้น จึงขอให้ชาวเรือในบริเวณดังกล่าวเดินเรือด้วยความระมัดระวัง และหลีกเลี่ยงการเดินเรือบริเวณที่มีฝนฟ้าคะนอง สําหรับเรือเล็กบริเวณทะเลอันดามันและอ่าวไทยตอนบนควรงดออกจากฝั่งในช่วงวันที่ 27 กันยายน - 1 ตุลาคม 2565 เพื่อความปลอดภัย ทั้งนี้ ประชาชนสามารถติดตามประกาศจากกรมอุตุนิยมวิทยา และข้อมูลเพิ่มเติมได้ที่เว็บไซต์กรมอุตุนิยมวิทยา หรือสอบถามที่ 02-399-4012 ถึง 13 และ 1182 ได้ตลอด 24 ชั่วโมง.
รัฐบาลไทย-ข่าวทำเนียบรัฐบาล-รมช.ประภัตร ลุยมอบเงินเยียวยาเกษตรกรผู้เลี้ยงโค – กระบือ ที่ประสบภัยโรคลัมปี - สกิน (Lumpy Skin Disease : LSD) จ.กาญจนบุรี
วันพุธที่ 7 กันยายน 2565
รมช.ประภัตร ลุยมอบเงินเยียวยาเกษตรกรผู้เลี้ยงโค – กระบือ ที่ประสบภัยโรคลัมปี - สกิน (Lumpy Skin Disease : LSD) จ.กาญจนบุรี
รมช.ประภัตร ลุยมอบเงินเยียวยาเกษตรกรผู้เลี้ยงโค – กระบือ ที่ประสบภัยโรคลัมปี - สกิน (Lumpy Skin Disease : LSD) จ.กาญจนบุรี ทั้งชี้แจง “โครงการสานฝันสร้างอาชีพ ยกระดับรายได้เกษตรกร” แก่พี่น้องเกษตรกร
รมช.ประภัตร ลุยมอบเงินเยียวยาเกษตรกรผู้เลี้ยงโค – กระบือ ที่ประสบภัยโรคลัมปี - สกิน (Lumpy Skin Disease : LSD) จ.กาญจนบุรี ทั้งชี้แจง “โครงการสานฝันสร้างอาชีพ ยกระดับรายได้เกษตรกร” แก่พี่น้องเกษตรกร
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานพิธีมอบเงินช่วยเหลือเยียวยาผู้ประสบภัยโรคลัมปี - สกิน (Lumpy Skin Disease : LSD) พร้อมชี้แจง “โครงการสานฝันสร้างอาชีพ และยกระดับรายได้เกษตรกร” ณ วัดเขาวัง ต.เลาขวัญ อ.เลาขวัญ จ.กาญจนบุรี โดยมีนายสมหวังบุญระยองรองผู้ว่าราชการจังหวัดกาญจนบุรีหน่วยงานที่เกี่ยวข้องและผู้นําภาคประชาชน ตลอดจนเกษตรกรในพื้นที่ให้การต้อนรับว่าจากสถานการณ์การระบาดของโรคลัมปี - สกิน (LSD) ในโค – กระบือนั้น ทางรัฐบาลได้อนุมัติงบกลาง เพื่อเป็นค่าใช้จ่ายในการควบคุมโรคลัมปี - สกิน ในโค – กระบือกระทรวงเกษตรและสหกรณ์ โดยกรมปศุสัตว์ได้ดําเนินการจัดซื้อวัคซีนลัมปี - สกิน และกระจายวัคซีนชุดใหญ่ไปทั่วประเทศ จึงส่งผลให้สถานการณ์การระบาดเป็นไปในทางที่ดีขึ้นและในหลายพื้นที่กลับเข้าสู่ภาวะปกติแล้ว
รมช.ประภัตร กล่าวว่า สําหรับการมอบเงินเยียวยาในครั้งนี้ จังหวัดกาญจนบุรี ได้รับวงเงินช่วยเหลือเกษตรกร ทั้งสิ้น 28,792,410 บาทให้แก่เกษตรกร 777 รายใน 11 อําเภอมีโค - กระบือที่ตายทั้งสิ้นจํานวน1,431 ตัว เพื่อเป็นการช่วยเหลือและส่งเสริมอาชีพที่เหมาะสมให้กับเกษตรกร โดยเฉพาะการเลี้ยงโครุ่นใหม่ขึ้นมาทดแทนที่เสียหายไปจากการระบาดของโรค และผลักดันให้มีการแก้ไขหลักเกณฑ์ในการจ่ายเงินช่วยเหลือเกษตรกรทั้งด้านพืช ปศุสัตว์ และประมงใหม่ ซึ่งปัจจุบันนี้ได้มีการประกาศใช้หลักเกณฑ์ช่วยเหลือฉบับใหม่ ปี 2564 แล้ว ทําให้เกษตรกรได้รับความช่วยเหลือเพิ่มขึ้นจากเดิม เพื่อฟื้นฟู เยียวยา และเป็นกําลังใจแก่พี่น้องเกษตรกร
ทั้งนี้ รมช.ประภัตรยังได้ชี้แจงเกี่ยวกับ "โครงการสานฝันสร้างอาชีพยกระดับรายได้เกษตรกร" และกําชับให้ส่วนราชการกระทรวงเกษตรฯในพื้นที่จังหวัดกาญจนบุรีเร่งประชาสัมพันธ์โครงการและสนับสนุนเกษตรกรเข้าร่วมโครงการโดยโครงการสานฝันสร้างอาชีพฯนั้นกระทรวงเกษตรและสหกรณ์ได้ร่วมกับธนาคารเพื่อการเกษตรและสหกรณ์การเกษตร (ธ.ก.ส.) ดําเนินโครงการโดยมีวัตถุประสงค์เพื่อปล่อยสินเชื่อสําหรับใช้ในการประกอบอาชีพการเกษตรอาชีพนอกภาคเกษตรหรือการลงทุนค้าขายเพื่อเสริมรายได้ในครัวเรือนเน้นอาชีพที่มีตลาดรองรับชัดเจนมีการประกันราคารับซื้อผลผลิตสามารถสร้างรายได้ในระยะเวลาไม่เกิน 6 เดือนมีวงเงินกู้สูงสุดรายละไม่เกินจํานวน 100,000 บาทแต่ต้องไม่เกินค่าใช้จ่ายและหรือค่าลงทุนจริงของลูกค้าแต่ละรายโดยสามารถยื่นความประสงค์ขอกู้ตามโครงการได้ 2 ช่องทางได้แก่ 1) ยื่นขอกู้เงินที่ธนาคารธ.ก.ส. สาขาที่ตนเองมีภูมิลําเนาหรือที่ตั้งของโครงการ (Walk In) และ2) ให้ผู้ขอกู้ลงทะเบียนยื่นขอสินเชื่อผ่านช่องทาง Line Official : BAAC Family และนัดหมายผู้ขอกู้ผ่านระบบนัดหมายซึ่งสามารถขอคําปรึกษาเบื้องต้นได้ที่หน่วยงานของกระทรวงเกษตรและสหกรณ์ในภูมิลําเนาได้แก่สํานักงานเกษตรสํานักงานปศุสัตว์หรือสํานักงานประมงในท้องที่
รัฐบาลไทย-ข่าวทำเนียบรัฐบาล-"ปลัดกระทรวงยุติธรรมร่วมเป็นผู้อภิปรายในงาน HCCH Asia Pacific Week Manila 2022"
วันอังคารที่ 18 ตุลาคม 2565
"ปลัดกระทรวงยุติธรรมร่วมเป็นผู้อภิปรายในงาน HCCH Asia Pacific Week Manila 2022"
"ปลัดกระทรวงยุติธรรมร่วมเป็นผู้อภิปรายในงาน HCCH Asia Pacific Week Manila 2022"
วันที่ 18 ตุลาคม​ 2565 เวลา 13.30 น. นางพงษ์สวาท กายอรุณสุทธิ์ ปลัดกระทรวงยุติธรรม ร่วมอภิปรายในงาน HCCH Asia Pacific Week Manila 2022 ซึ่งมีกําหนดจัดขึ้นระหว่างวันที่ 18-20 ตุลาคม​ 2565 ณ กรุงมะนิลา ประเทศฟิลิปปินส์ ในรูปแบบผสม โดยปลัดกระทรวงยุติธรรมได้บรรยายผ่านวิดีทัศน์บันทึกล่วงหน้า (Pre-recorded VDO) ใน Session 1 - The Benefits of Membership and Key Conventions หัวข้อ "Thailand and the HCCH - From Membership towards the Regional Unification of the Private International Law" กล่าวถึงพัฒนาการ ความสําเร็จ และแผนการขับเคลื่อนการเข้าเป็นภาคีอนุสัญญาหลักของ HCCH ฉบับอื่น ๆ ของประเทศไทย
นอกจากนี้ ยังมีผู้อภิปรายอีก 4 ท่าน ได้แก่ Professor Elizabeth Aguiling-Pangalangan ศาสตราจารย์ประจําวิทยาลัยกฎหมายแห่งมหาวิทยาลัยฟิลิปปินส์ / Dr. Christophe Bernasconi เลขาธิการ HCCH /Ambassador J. Eduardo Malaya เอกอัครราชทูตฟิลิปปินส์ประจํากรุงเฮก Ms. Solongoo Bayarsaikhan ผู้ช่วยรัฐมนตรีว่าการกระทรวงยุติธรรมและกิจการภายในแห่งประเทศมองโกเลีย และ Prof. Yun Zhao ผู้แทน HCCH Regional Office for Asia and the Pacific ร่วมแลกเปลี่ยนภาพรวม ทิศทางและผลการดําเนินงานตามอนุสัญญาหลัก HCCH ในประเทศภาคพื้นเอเชียแปซิฟิก
สําหรับงาน HCCH Asia Pacific Week Manila 2022 นี้ จัดขึ้นโดยร่วมมือระหว่างรัฐบาลฟิลิปปินส์และที่ประชุมแห่งกรุงเฮกว่าด้วยกฎหมายระหว่างประเทศแผนกคดีบุคคล (Hague Conference on Private International Law: HCCH) กําหนดหัวข้อการประชุมในปี 2022 คือ "Enabling cross-border cooperation in the region and beyond" มี วัตถุประสงค์เพื่อเป็นเวทีแลกเปลี่ยนความเห็นและประสบการณ์เกี่ยวกับอนุสัญญาหลักของ HCCH ฉบับต่าง ๆ จากประเทศสมาชิกในภูมิภาคเอเชียแปซิฟิก รวมถึงหารือเกี่ยวกับโครงการและแผนงานด้านกฎหมายระหว่างประเทศแผนกคดีบุคคลในระยะต่อไป ครอบคลุมมิติตั้งแต่เรื่องการฟ้องร้องคดีระหว่างประเทศและความร่วมมือทางกฎหมาย กฎหมายครอบครัวและกฎหมายเกี่ยวกับการคุ้มครองเด็กระหว่างประเทศ กฎหมายการค้า ดิจิทัล และการเงิน เป็นต้น โดยมีผู้พิพากษา นักการทูต นักวิชาการ และผู้ปฏิบัติงานด้านกฎหมายระหว่างประเทศแผนกคดีบุคคลทั้งภาครัฐและเอกชน เข้าร่วมประมาณ 200 คน
รัฐบาลไทย-ข่าวทำเนียบรัฐบาล-ครม.ไฟเขียวยกเว้นค่าธรรมเนียมใบอนุญาตใช้เรือสำหรับเรือขับเคลื่อนด้วยพลังงานไฟฟ้าเป็นเวลา 5 ปี จากนั้นลดให้อีก 50% เป็นเวลา 10 ปี
วันพุธที่ 5 ตุลาคม 2565
ครม.ไฟเขียวยกเว้นค่าธรรมเนียมใบอนุญาตใช้เรือสําหรับเรือขับเคลื่อนด้วยพลังงานไฟฟ้าเป็นเวลา 5 ปี จากนั้นลดให้อีก 50% เป็นเวลา 10 ปี
ครม.ไฟเขียวยกเว้นค่าธรรมเนียมใบอนุญาตใช้เรือสําหรับเรือขับเคลื่อนด้วยพลังงานไฟฟ้าเป็นเวลา 5 ปี จากนั้นลดให้อีก 50% เป็นเวลา 10 ปี
วันที่ 5 ตุลาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)อนุมัติหลักการร่างกฎกระทรวงกําหนดค่าธรรมเนียมใบอนุญาตใช้เรือ และยกเว้นค่าธรรมเนียมใบอนุญาตใช้เรือสําหรับเรือขับเคลื่อนด้วยพลังงานไฟฟ้า ทั้งนี้เพื่อสนับสนุนการใช้พลังงานไฟฟ้าในระบบการขนส่งทางเรือ ซึ่งจะนําไปสู่ระบบคมนาคมที่ยั่งยืนและสอดคล้องกับพัฒนาการเทคโนโลยีในปัจจุบัน ลดปัญหามลพิษทางอากาศ และป้องกันรักษาสิ่งแวดล้อมทางน้ําเพื่อสุขภาพที่ดีของประชาชน
สําหรับร่างกฎกระทรวงดังกล่าวมีสาระสําคัญคือ การกําหนดยกเว้นค่าธรรมเนียมใบอนุญาตใช้เรือ สําหรับขับเคลื่อนด้วยพลังงานไฟฟ้าเป็นเวลา 5 ปี นับแต่วันที่เจ้าของเรือแจ้งเปลี่ยนแปลงชนิดของเครื่องยนต์เรือหรือปรับปรุงเครื่องยนต์เรือ ซึ่งเมื่อครบ 5 ปีแล้ว ให้เรียกเก็บค่าธรรมเนียมใบอนุญาตใช้เรือในอัตราครึ่งหนึ่งตามที่กําหนดไว้ เป็นเวลา 10 ปี โดยกําหนดอัตราค่าธรรมเนียมสําหรับใบอนุญาตใช้เรือพลังงานไฟฟ้าไว้ เช่น ขนาดไม่เกิน 10 ตันกรอส ให้คิดปีละ 100 บาท เกิน 10ตันกรอสแต่ไม่เกิน 20 ตันกรอส คิดปีละ 150 บาท เกิน 5,000 ตันกรอสขึ้นไป คิดปีละ 1,600 บาท
ทั้งนี้กระทรวงคมนาคมได้ประมาณการสูญเสียรายได้จากเรือขับเคลื่อนด้วยพลังงานไฟฟ้าที่มีใบอนุญาตใช้เรือในปัจจุบันจํานวน 51 ลํา และเรือขับเคลื่อนด้วยพลังงานไฟฟ้าที่คาดการณ์ว่าจะมาขอใบอนุญาตใช้เรือเพิ่มเติมในภายหลังออกกฎกระทรวงโดยเฉลี่ยขนาดไม่เกิน 80 ตันกรอส จํานวน 1,800 ลํา รวมจํานวน 1,851 ลํา ประมาณการสูญเสียรายได้ต่อปีอยู่ที่ 614,740 บาท และประมาณการสูญเสียรายได้ 15 ปีอยู่ที่ 9,221,100 บาท สําหรับเรือที่ขับเคลื่อนด้วยพลังงานไฟฟ้าจะหมายถึง เรือที่ขับเคลื่อนตัวเรือให้เคลื่อนที่โดยใช้พลังงานจากแบตเตอรี่(Battery Electric Vessel)เท่านั้น
รัฐบาลไทย-ข่าวทำเนียบรัฐบาล-ลดอัตราภาษีสรรพสามิตน้ำมันดีเซล 5  บาท/ลิตร อีก 2 เดือน ตั้งแต่ 21 กันยายน - 20 พฤศจิกายน 65
วันอังคารที่ 13 กันยายน 2565
ลดอัตราภาษีสรรพสามิตน้ํามันดีเซล 5  บาท/ลิตร อีก 2 เดือน ตั้งแต่ 21 กันยายน - 20 พฤศจิกายน 65
ลดอัตราภาษีสรรพสามิตน้ํามันดีเซล 5  บาท/ลิตร อีก 2 เดือน ตั้งแต่ 21 กันยายน - 20 พฤศจิกายน 65
วันที่ 13 กันยายน 2565 นายอนุชา บูรพชัยศรีรองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี อนุมัติหลักการ ร่างกฎกระทรวงกําหนดพิกัดอัตราภาษีสรรพสามิต (ฉบับที่..) .... เป็นการปรับลดอัตราภาษีสรรพสามิตน้ํามันดีเซล และน้ํามันอื่นๆ ที่คล้ายกันประมาณ 5 บาทต่อลิตร ตามชนิดของน้ํามันดีเซล ตั้งแต่วันที่ 21 กันยายน 2565 - 20 พฤศจิกายน 2565
ทั้งนี้ วัตถุประสงค์ของการปรับลดอัตราภาษีสรรพสามิตน้ํามันดีเซลและน้ํามันอื่นๆที่คล้ายกันนี้ เพื่อเป็นการรักษาระดับราคาขายปลีกน้ํามันดีเซลในประเทศไม่ให้ปรับตัวสูงขึ้นอย่างรวดเร็วจนกระทบต่อประชาชนที่ต้องรับภาระค่าของชีพที่สูงขึ้น และเพื่อให้ประชาชนสามารถปรับตัวกับสถานการณ์การปรับเพิ่มขึ้นของราคาน้ํามันดีเซล รวมทั้งเพื่อลดภาระและบรรเทาความเดือดร้อนของประชาชนจากสถานการณ์ราคาสินค้าและบริการในประเทศที่ปรับตัวสูงขึ้น ซึ่งคาดว่า รายได้ภาษีสรรพสามิตสินค้าน้ํามันและผลิตภัณฑ์ น้ํามันลดลงประมาณ 10,000 ล้านบาท/เดือน ซึ่งการดําเนินการระยะเวลา 2 เดือน จึงคาดว่าจะสูญเสียรายได้ ประมาณ 20,000 ล้านบาท อย่างไรก็ตาม น้ํามันดีเซลเป็นต้นทุนในภาคส่วนต่าง ๆ ตั้งแต่ต้นน้ําถึงปลายน้ํา ดังนั้น การลดอัตราภาษีสรรพสามิตสินค้าน้ํามันและผลิตภัณฑ์น้ํามัน จะช่วยรักษาระดับราคาขายปลีกน้ํามันดีเซลในประเทศ ไม่ให้สูงตามราคาน้ํามันดิบในตลาดโลก จนกระทบต่อค่าครองชีพของประชาชนตลอดจนเป็นอุปสรรคต่อการฟื้นฟูเศรษฐกิจของประเทศ